《自述叠前韵二首 其一》
元代·陆居仁

年少洋洋过闾里，诸生衮衮登省台。雕虫末技笔徒秃，射虎良省石为开。

道在未应随世变，身强不得眩时来。君看塞上翁家马，造物戏人如小孩。

作者简介：松江华亭人，字宅之，号巢松翁，又号云松野褐、瑁湖居士。泰定帝泰定三年举人。不求仕进，隐居教授。工诗，与杨维桢、钱惟善交往。及殁，同葬于山麓，号三高士墓。有《云松野褐集》。